Jó munkát az új évben!
1
Imádság a cserkésztörvények megtartásáért 9.
1
Fontos titkári közlemények
2
11 kerület— 11 évszázad cserkészfesztivál
2
Megújult kerületi honlap
3
Vízicserkész képzés
3
Kerékpártúrák
3
Az országos vezetőtiszt felhívása: Kaszap István-próba
4
Meghívó kerületi nyomozójátékra
5
Kerületi regösnap beszámoló
6
Beszámoló a Kecske kupáról
7
Oldon jártunk
7
15. század pályázat
8
Fontos apróságok
8

A Magyar Cserkészszövetség V. Kerületének hivatalos lapja.
Megjelenik kéthavonta.
Felelős szerkesztő: Laurinyecz Mihály.
Szerkesztők: Böröndi Ágnes, Németh Judit.
Cím: http://www.cserkesz.hu/otker, sodrasban@freemail.hu.

Számunk tartalmából

„Sodrásban”

V. kerületi cserkészkörlevél

III. évfolyam 1. szám
2004 január

A szerkesztőbizottság nevében Isten áldását kérjük az új évre és a jó munkára! Ezt a verset pedig útravalónak szántuk.
Nagy László: Adjon az Isten
Adjon az Isten szerencsét, Szerelmet, forró kemencét. Üres vékámba gabonát, Árva kezembe parolát.
Lámpámba lángot, ne kelljen Korán az ágyba hevernem. Kérdésre választ õ küldjön, Hogy hitem széjjel ne dûljön.
Adjon az Isten fényeket, Temetõk helyett életet. De nekem a kérés nagy szégyen, Adjon úgy is, ha nem kérem.

Kerületi vezetői közlemények

2. Oldal

III. évfolyam 1. szám
2004 január

Fontos!!!
- Az éves jelentések beküldési határideje: 2004. jan. 31. (cím: 6723 Szeged, Tátra tér 5.)
- Az éves tagdíj összege: 1200 Ft/fő; befizetési határidő : 2004. március 31. (MCSSZ Alapszabály 94. §)
- Leltározás: befejezés: 2004. jan. 15.
Leltárfelvételi ívek leadási határideje: 2004. jan. 31.
Kiértékelés határideje: 2004. febr. 28.
- Cserkészigazolványok igényelhetők: 200 Ft/ db áron, kérem az előzetes igényeket felmérni és leadni 2004. jan. 20-ig, utána tudom a MCSSZ-től megrendelni és a befizetés után küldeni a csapatoknak.
- Pályázat! DARIT IFJ-GY-DA-03-J pályázat . Ifjúsági célú társadalmi szervezet, alapítvány, egyházak ifjúsági szervezetei pályázhatnak: gyermek- és ifjúságügy területén pályázati kategóriákba bele nem férő kezdeményezések támogatására.
A 2003. nov. 25-i elnökségi ülés határozata: A csapatparancsnoknak bejelentési kötelezettsége van a kerület felé, mely kerülethez küldi vezetőképzésekre a jelölteket.
Jó munkát!
Kureczné Éva (V. ker. titkár)
11 kerület—11 évszázad országos cserkészfesztivál,
2004 szept. 17-19.
Az országos szervezésű cserkész– és néptánc fesztiválra a Magyar Cserkészszövetség minden kerülete a magyar történelemnek egy adott évszázadát dolgozza fel, jeleníti meg egy félórás műsorban. Az V. kerület a 15. évszázadot kapta, melyen egyes csapatok már dolgoznak.
Azonban még nem késő bekapcsolódni! A csatlakozni kívánó csapatok a 15. század magyar történelmének, kultúrájának egy-egy szabadon választott területét dolgozzák fel, melyet augusztus 28-29-én tartandó kerületi regös hétvégére magukkal hoznak. A hétvégére szeretettel várjuk mindazon cserkészeket is (bármely korosztályban), akik az országos programon nem tudnak részt venni, de hozzá szeretnének járulni a nagy közös kerületi felkészüléshez! A hétvége programjában szerepel az országos fesztiválra készülő műsor összeállításán kívül kézműves program, táncház is, a pontos helyszínnel és programmal később jelentkezünk.
Az őszi regös fórumon egy-egy témát elvállalt csapatokat meg fogom keresni ebben a témában. Kérem azokat a csapatokat, akik még nem hallottak erről a programról, de szívesen részt vennének benne, keressenek meg telefonon (20/435-51-44), vagy e-mailben (gigi@theol.u-szeged.hu).
Az országos fesztiválról és a kerületi regös hétvégéről a későbbiekben pontosabb információkkal is jelentkezünk.
Jó munkát!
Németh Judit regös vt.

3. Oldal

III. évfolyam 1. szám
2004 január

A megújult kerületi honlap (www.cserkesz.hu/otker)
Nagy Gábor 2003 decemberében átvette kerületünk honlapjának szerkesztését. Az alábbiakban az ő kéréseit tolmácsoljuk:
Kérések a kerületi programok szervezőihez,
a kerületi vezetőkhöz és a csapatok parancsnokaihoz!
A jövőben minden kerületi programról szeretnék részletes tájékoztatást adni a honlapon. Ez két dolgot jelent: előzetes információk a programról és a program lezajlása után szöveges és/vagy képes beszámoló. Megkérem a programok rendezőit, hogy a fentiekkel segítsék a munkámat!
Mivel a kerület csapatainak elenyésző része rendelkezik saját internetes oldallal, fontosnak tartanám, hogy a kerület honlapján a csapatokról elérhető legyen egy rövid (körülbelül egy oldal terjedelmű) bemutatkozó írás, amely részben a csapat múltját, részben pedig jelenét mutatná be. Ezeket a csapat-bemutatkozásokat a lent feltüntetett címeim valamelyikére kérem elküldeni. Ugyanide várom a kerületi vezetőség azon tagjainak rövid cserkész önéletrajzát, akik még nem küldtek ilyet a honlapra.
A megújuló kerületi honlap január elején szakági oldalakkal bővült, melyeken vízicserkész, kerékpáros és madárvédő különpróbával kapcsolatos próbaanyagok, túrabeszámolók és idei tervek olvashatók. Rövidesen regöscserkész oldalak is fölkerülnek a honlapra. A kerület féléves programja is naprakészen megtalálható a weboldalon, a most még időpont vagy helyszín tekintetében bizonytalan programok pontos adatai is innen tudhatók majd meg leghamarabb.
Vízicserkészet
Idén is lesz vízicserkész-képzés Szegeden. Az első foglalkozás tervezett ideje és helye: február 14. Munkácsy u. 6. (FIGYELEM: az időpont igény esetén módosítható.) További részletek a kerületi honlapon találhatók, vagy a képzésvezetőnél, Nagy Gábor vízi vezetőtisztnél lehet érdeklődni.
Kerékpáros szakág
A 2004-es év első kerékpártúrája március 20-án, szombaton délután lesz Magyarország legmélyebb pontjára. További tervezett kerékpártúrák a kerület honlapján, a szakági részben olvashatók.
Nagy Gábor
(6726 Szeged, Csíz u. 6/2, inagyg@tvnetwork.hu)

Kerületi vezetői közlemények

Imádságok a cserkésztörvények megtartásáért 9.
A cserkész takarékos
Istenünk, a pusztai vándorlás idején mannával tápláltad választott népedet, amiből mindenki szükségletének megfelelően gyűjtött. Amit az utasítás ellenére másnapra is tartalékoltak, tele lett féreggel és bűzlött. (Kiv. 16) Mert Te viselsz ránk gondot, ezért nem kell félnünk, de a Gondviseléshez igénybe veszed a mi munkánkat, és azt akarod, hogy javaiddal okosan sáfárkodjunk. Segíts, hogy takarékosak és bőkezűek, benned bízók és előrelátók, a köz és magunk javaira vigyázók legyünk.

4. Oldal

III. évfolyam 1. szám
2004 január

Országos felhívás
Az országos vezetőtiszt, Kispál György atya a cserkészet első táborának jubileumi évéig (1907-2007) Kaszap István lelkiségével a következő próba pontjait állítja elénk:
Jubileumi Kaszap István próba pontjai:
Rendszeres sport, napi torna
Rendszeres nyelvtanulás
Napi önvizsgálat, Franklin tábla vezetése
Rendszeres naplóírás
Tiszta élet, tiszta párkapcsolat
„Kit nevezek én cserkésznek? Azt, aki mindenben jó példát mutat.. Messze a cél, sok a küzdelem, Istenem, adj sok erőt…” (Kaszap István)
Lehetőleg minél többen kezdjük el magunkat ebben a lelkiségben és ezen pontok alapján formálni.
A Franklin-tábla a jellemfejlesztés egyik legkitűnőbb segédeszköze. Benjamin Franklin természettudós –a villámhárító feltalálója- önéletrajzában kifejtette, hogyan haladt jellemének eszményi szintre történő nemesítésében. Táblázatot készített magának, melyben leírta az elérendő jó tulajdonságokat és a leküzdésre szánt kijelölt hibáit. Az eredményt +, az eredménytelenséget – jellel jegyezte.
Mindannyiunkat segít jellemnevelésünkben ilyen táblázat készítése és mindennapos hűséges vezetése. Az alábbi példa segítség a napi táblázat elkészítéséhez.
H K SZ CS P Sz V
Felkelés napirend szerint + + + - + + +
Napi jótett + + - - + - -
Lelki olvasmány - + + + - + +
Hazugság + - - + - + -
Durva viselkedés + - + - + - +
Laurinyecz Mihály ü.e.

Vezetői közlemények

5. Oldal

III. évfolyam 1. szám
2004 január

Meghívó
Kerületi nyomozójátékra
Az 1507. sz. Árpád-házi Szent Margit Cserkészcsapat szeretettel hív minden cserkészt a
2004. március 13-14-én (szombat 14,00 órától vasárnap 11,00 óráig) tartandó kerületi nyomozójátékra!
Program:
Szombat:
13.00-14.00 Érkezés (Szeged, Szentháromság u. 70-76., Karolina Iskola)
14.00-17.00 Vetélkedő
17.00-20.00 Nyomozójáték
20.00-20.30 Vacsora
20.30-23.00 Tánc
Vasárnap:
9.00 Szentmise
Utána csomagolás és hazaindulás
Jelentkezéshez tudnivalók: -Részvételi díj: 200Ft/fő
-Étkezés: hozott elemózsiából
-Szálláslehetőség a Karolina Iskolában (hozz hálózsákot és
laticelt), szállásdíj 200Ft/fő
Előzetes jelentkezés (március 1-ig!!):
Kardos Zsuzsa: kardoszs@freemail.hu, és Kureczné Éva: kureczeva@tiszanet.hu
Levélben: Kureczné Éva 6725 Szeged, Szentháromság u. 70-76. (Karolina Iskola).
SZERETETTEL VÁRUNK BENNETEKET!
Jó munkát!
Az 1507. Árpád-házi Szent Margit csapat nevében:
Vargacz M. Krisztina cspk és Kardos Zsuzsa cspkh.

Kerületi programok

6. Oldal

III. évfolyam 1. szám
2004 január

Kerületi regösnap avagy Nándorfehérvár diadala
2003. november 29.
Egyszer volt, hol nem volt… Szeged városhatárán már majdnem túl, de azért még innen, Tarjánvárosban, a Tátra téri plébánia Közösségi Házában egy regösnap. A keretmesés meghívó Nándorfehérvár várának falai közé szólította az V. cserkészkerület vitézeit, kicsiket és nagyokat egyaránt, egy esetleges (és nagyon valószínű!) török támadás visszaverésére.
November 29-én délután 14 órától gyülekeztünk, majd fél háromkor Kapisztrán János lelkesítő szavaival, és zászlófelvonással kezdetét vette a program. Három órán keresztül kézműves foglalkozásokon tanultunk sok ügyességet: volt mézeskalács-díszítés, dekupázs, adventi ajtó- és asztaldísz-készítés, csuhéangyalka, fonalazás, gyertyamártás, gyertyaöntés és korongozás. A vitézek közben kiegészíthették cserkészfelszerelésüket Bimbó Edit néni cserkészboltjában.
Hamarosan elérkezett a várt (?) török támadás, melyről kiderült, hogy Hunyadi János egyelőre csak hadgyakorlatra hívja vitézeit a török álruhás magyarok ellen. Stratégiai nyakkendőharcban kellett zászlókat elfoglalni és megvédeni, mind a világos mind a sötét kendős csapat hősiesen küzdött!
A fáradt, éhes, de diadalmas sereg visszatért a Közösségi Házba, megvacsorázott, majd kezdetét vette az ünnepi mulatság, egy fergeteges táncház, mely már az éjszakába nyúlt. Tanulhattunk egyszerű és bonyolultabb páros táncokat is, Tolmacsov Péter és felesége, Fődi Andi irányításával. 23 óra volt már, mire elcsendesedett a ház, a vitézek haza vonultak saját váraikba
Hálás köszönet minden résztvevőnek és segítőnek!
A regösnapról fényképek is megtekinthetők a kerületi honlapon: www.cserkesz.hu/otker
Gigi

Beszámolók

7. oldal

III. évfolyam 1. szám
2004 január

Kecske kupa
Ha azt mondjuk, hogy december 6-a, akkor mindenkinek Mikulás és az ajándékok jutnak eszébe. Viszont ebben az évben más is történt ezen a napon. A Hatvani Pál cserkészcsapat (VIII. kerület) meghirdette a Kecske kupát, vagyis egy kecskeméti fociversenyt. Szegedről is indult két csapat, az 519-ből (Bálint Sándor) három fiú, név szerint: Kerekes Gellért, Krenács Tibor és Szűcs Márton ill. az 1507-ből (Karolina – Szent Margit): Hajdú Erzsébet, Imre Róbert, Kerekes Gitka, Szűcs Bálint és Zöldy Péter. Az utóbbi csapat a kis–kecske kategóriában első lett, sőt még a gólkirályi címet is egy szegedi hozhatta el, először a Kupa történetében. 24 csapat közül, fergeteges küzdelmek közepette jutottak be a döntőbe, s ha már elmentek, el is hozták az első díjat. Jövőre szeretnék megvédeni címüket, ezért mindenképp ott lesznek. Viszont az lenne az igazi, ha kettős szegedi győzelemmel zárulna a következő év, megmutatván, hogy az 5. kerület tagjai a fociban verhetetlenek. Remélem minél több csapat indul innen, hogy több esélyünk legyen elhozni a vándorserleget. Esetleg ha valaki nem érzi magát túl jónak a futballban, ne aggódjon, vannak más lehetőségek is: kosárlabda, asztali tenisz, íjászat, városi vetélkedő.
Mindenkinek ajánlom a részvételt, mert ha kupát nem is, de nevetést és új barátokat mindenképp lehet szerezni!
Jó munkát!
1507.sz. Árpádházi Szt. Margit cscs.
Cserkészei
A cserkész nem csak minden cserkészt tekint testvérének
Csapatunk segédtisztje, Magdali Marika lassan másfél éve dolgozik egy Dráva-menti kis faluban, Oldon. Fő feladata az itt élő cigányokkal való foglalkozás, a gyerekeknek játszóházat szervez, a nagyobbakkal leckét ír és családokat látogat.
Októberben őrsi keretben meglátogattuk. Finom ebéddel várt minket, délután pedig mivel fáradtak voltunk valamennyien, aludtunk egyet. Mikor felébredtünk, már újra forrt a teavíz, majd egy-egy bögrével ismét körbeültük az asztalt. Beszélgettünk, nevettünk.. Régen éreztem már ezt a zavartalan nyugalmat, békét. Tervezgettük, mit is csináljunk a fiatalokkal, akiket Marika hívott meg estére. Talán főzzünk valamit? Vagy játszunk? Legyen inkább kézműveskedés? Végül megállapodtunk, hogy nem készülünk semmivel, engedjük, hogy magától alakuljon a találkozás… Így várakoztunk az asztalnál, miközben ránk esteledett. Váratlan vendégként először öt kisgyerek toppant be. Vidámak, nyíltak voltak, meséltek és énekeltek nekünk. Majd elmentek, mi pedig tovább vártunk a tea mellett. Hamarosan megérkeztek a fiatalok. Csupán hárman voltak, de őket sem kellett bátorítani, előkerült a kártya, no meg a viccelődés. Jó volt hallgatni őket, figyelni, belehelyezkedni az életükbe, kultúrájukba, problémáikba. Így vált készüléssé a várakozás.
Másnap mise után még sétáltunk egyet Oldon. Marika elvitt minket egy családhoz: az ajtó előtt sár, bent szól a tv, ez egyetlen szobában kisbaba fekszik, betegen. A ház lakói értelmes, kedves, szeretetre méltó emberek.
Hazafele úton azon gondolkodtam, mit is mondok majd, ha megkérdezik, mit csináltunk Oldon. Hiszen igazából semmit. Csupán beszélgettünk, vártunk, figyeltünk. Két nap és egy példa épült be az életembe, és mellette a szó: kihívás.
Szettele Katinka
567. Mészáros Lázár cscs.

Beszámolók

8. oldal

III. évfolyam 1. szám
2004 január

15. század pályázat
Az előző számban megjelent kérdésekre három megfejtés érkezett. Köszönjük és reméljük, hogy a mostanira többen rámozdulnak. Fontos lenne, hogy minél több információt gyűjtsünk a korról. Ne feledjétek, egészen érdekes dolgokra lehet bukkanni olvasgatás közben, már ezért megéri! A verseny értékelése a júniusi számban lesz. A legjobb megfejtéseket díjazzuk.
Íme az előző kérdések megoldásai:
Szegednek nem volt árumegállító joga.
Hunyadi Mátyás szülőháza Kolozsváron található.
A déli harangszót azért rendelte el III. Callixtus pápa, hogy a keresztényeket imára szólítsa a török elleni harc sikeréért. A közhiedelemmel ellentétben nem a nándorfehérvári diadal emlékére szól a harang délben. Ez azért terjedt el, mert a győzelem híre előbb ért Budára mint a pápai rendelet.
A Sárkányrendet Luxemburgi Zsigmond alapította.
Újabb kérdéseink:
1. Volt-e Mátyásnak utóda?
2. Mikor és hol kötötték a szerződést, mely azt tartalmazta, hogy Mátyás Garai Annát veszi feleségül?
Az 1430-as évek végén hol pusztított a török?
Beküldési határidő: február 23.,
a következő lapzárta időpontja.
Jó kutakodást kívánunk!

Fontos apróságok

FONTOS APRÓSÁGOK

Kerületünk további fontos hírei, információi:
Még lehet jelentkezni a kerületi népdalversenyre! Időpontja: 2004. február 14. Helyszíne: Makó, Szt. István tér 14-16. Jelentkezési határidő: február 2.
Alapképzés felnőtteknek—lásd a mellékletben!
A második félév lapzártái: február 23., április 26., június 1. Az újság előreláthatólag két héttel ezen időpontok után jelenik meg.